recursal/SuperWikiNEXT-32B huggingface dataset:
**Sun Jat-sen** (Xiangshan, 12. studenog 1866. - Peking, 12. ožujka 1925.) bio je kineski političar i revolucionar, 1. predsjednik republike Kine. Kao jedan od predvodnika ideje u Republici Kini, Sun Jat-sen se u Kini često naziva *"Otac domovine"*. Sun Jat-sen također je imao vrlo važnu ulogu u svrgavanju dinastije Quing u listopadu 1911. Taj je događaj označio kraj carske Kine. Godine 1912. postaje prvi predsjednik Republike Kine, a ubrzo osniva i Kuomintang, zajedno sa Songom Jiaorenom, te postaje njegov prvi predsjednik. Sun je bio jedan od ujedinitelja postimperijalne Kine i jedan je od rijetkih kineskih političara XX. stoljeća kojeg jednako cijene i u NR Kini i na Tajvanu.

No, iako se Sun smatra jednim od najvećih političara moderne Kine, njegov je politički život bio obilježen stalnim sukobima i čestim egzilima. Ubrzo nakon revolucionarnog uspjeha gubi moć u novonastaloj Republici Kini, te zato formira i vodi nekoliko revolucionarnih vlada kako bi se odupro ratnim vođama koji su kontrolirali većinu nacije. Sun nije doživio da vidi kao njegova stranka konsolidira svoju moć u cijeloj zemlji. Njegova se stranka, koja je bila u slabom savezu s komunistima, raspala u dvije frakcije nakon njegove smrti. Danas je Sunova najveća ostavština njegova politička filozofija znana kao *Tri narodna načela*. Sun Jat-sen umire 12. ožujka 1925. od raka jetre u svojoj 58. godini.

| * p
* r
* u
Vođe Kuomintanga |
| --- |
| 
* Song Jiaoren
* Sun Yat-sen
* Zhang Renjie
* Hu Hanmin
* Wang Jingwei
* Chiang Kai-shek
* Chiang Ching-kuo
* Lee Teng-hui
* Lien Chan
* Ma Ying-jeou
* *Wu Po-hsiung (v.d.)*
* *Chiang Pin-kung (v.d.)*
* Wu Po-hsiung
* Ma Ying-jeou
* *Wu Den-yih (v.d.)*
* Eric Chu
* *Huang Min-hui (v.d.)*
* Hung Hsiu-chu
* *Lin Junq-tzer (v.d.)*
* Wu Den-yih
* *Lin Rong-te (v.d.)*
* Johnny Chiang

 | Amblem Kuomintanga |



***Sun Yat-sen*** na Wikimedijinoj ostavi
***Satire*** je naziv za zbirku satiričkih pjesama koje je krajem 1. i/li početkom 2. vijeka napisao rimski pjesnik Juvenal. Zbirka se sastoji od 16 pjesama grupiranih u pet knjiga; pjesme za temu imaju društvo i običaje tadašnjeg Rima, a Juvenal, naslanjajući se na tradiciju ranijih autora kao što su Gaj Lucilije, Horacije i Persije iznosi kritički stav prema svojim suvremenicima, dijelom kroz ironiju, a dijelom iskazujući neskriveni bijes. Vjeruje se da je oštra kritika poganskog Rima razlog zbog koga je Juvenalov tekst bio popularan među kasnijim kršćanskim prepisivačima te, za razliku od djela drugih antičkih autora ostao relativno sačuvan do srednjeg vijeka.

Juvenalove *Satire* su poznate kao i izvor brojnih današnjih popularnih poslovica kao što "u zdravom tijelu zdrav duh" (*mens sana in corpora sano*) i "tko će čuvati čuvare" (*Quis custodiet ipsos custodes?*), odnosno izraza kao "rijetka ptica" (*rara avis*) i "hljeba i igara" (*panem et circenses*)

Eksterni linkovi
----------------

* Juvenal's 16 "Satires" in Latin, at The Latin Library
* Juvenal's Satires 1, 2, and 3 Arhivirano 2010-11-30 na Wayback Machine-u in Latin and English (translation G. G. Ramsay) at the Internet Ancient History Sourcebook
* Juvenal's Satire 3 Arhivirano 2009-04-10 na Wayback Machine-u in Latin and English, at Vroma
***CBC News The National*** (ranije poznata i danas četo navođena kao***The National***) je glavna emisija televizijske vijesti CBC News, informativnog kanala/odjela kanadske državne televizijske kuće Canadian Broadcasting Corporation. Emitira se iz studija u Torontu svakog radnog dana i nedjeljom u 22:00 sata, odnosno subotom u 18:00 po lokalnom vremenu na programu mreže CBC Television; također je dostupan i na programu posebnog kanala CBC News Network. Obično traje 30 minuta, pri čemu je prvih 15-20 minuta posvećeno aktualnim vijestima, dok ostatak vremena zauzimaju reportaže i kratke debate u studiju povodom aktualnih pitanja. The National se počeo redovno emitirati u oktobru 1954. godine, zamijenivši dotadašnje kratke audio-biltene povremeno emitirane u prvim danima CBC-ja.

Vanjske veze
------------

* Official website on cbc.ca
* The latest newscast available online
* The National - kanal na YouTube
* *The National* and *The Journal* Arhivirano 2009-02-07 na Wayback Machine-u - The Museum of Broadcast Communications
* *The National* na sajtu IMDb
***L'Arroseur arrosé*** (sh. ***Poliveni polivač***) je francuska kratka crno-bijela nijema filmska komedija snimljena 1895. u režiji i produkciji Louisa Lumièrea. Film, sniman u jednom jedinom kadru traje 49 sekundi i prikazuje jednostavnu psinu u kojoj nestašni dječak/adolescent muči vrtlara stajući na gumu dok on polijeva cvijeće u vrtu. Smatra se jednom od prvih igranih filmova uopće, a njegov uspjeh je u velikoj mjeri inspirirao tzv. slapstick komediju karakterističnu za eru nijemog filma.

Film je snimljen u vrtu Lumièreovih u La Ciotatu, pri čemu su kao glumci angažirani François Clerc, Lumièreov vlastiti vrtlar, te lokalni dječak po imenu Benoît Duval.

Vanjske veze
------------

* Complete film on YouTube
* The Lumiere Institute, Lyon, France
* *L'Arroseur Arrosé* na sajtu IMDb

| * p
* r
* u
Filmovi koje su stvorili Auguste i Louis Lumière |
| --- |
| 1895 | 
* *La Sortie de l'usine Lumière à Lyon*
* *La Voltige*
* *La Pêche aux poissons rouges*
* *Le Débarquement du congrès de photographie à Lyon*
* *Les Forgerons*
* *L'Arroseur Arrosé*
* *Le Repas de bébé*
* *Le Saut à la couverture*
* *La Place des Cordeliers à Lyon*
* *La Mer (Baignade en mer)*

 |
| 1896 | 
* *L'Arrivée d'un train en gare de La Ciotat*

 |
Logo serije
***Saturday Night Live*** (SNL, doslovno: "Subotom navečer uživo") je američka zabavno-humoristička TV-serija koja se od 1975. emitira na programu mreže NBC. Sadržaj joj predstavljaju muzički brojevi te humoristički skečevi koji se tradicionalno izvode uživo pred kamerama. Serija je tokom tri decenije postala popularna ne samo u SAD nego i u svijetu, prvenstveno zahvaljujući tome što su kao članovi njene stalne glumačke postave karijeru započeli neki od najpoznatijih komičara, ali i zbog toga što su neki od skečeva kasnije poslužili kao podloga za uspješne igrane filmove, među kojima se najviše ističu prva dva, *Braća Blues* i *Wayneov svijet*, a ostali mnogo manje, kao što je *Stuart Saves his Family*. S vremenom je gostovanje u SNL postalo pitanje prestiža među javnim ličnostima u SAD, pa u njoj nekada znaju nastupati i političari kao što su predsjednik Gerald Ford, njujorški gradonačelnik Rudy Giuliani te potpredsjednička kandidatkinja Sarah Palin.

Eksterni linkovi
----------------

***Saturday Night Live*** na Wikimedijinoj ostavi

* Official NBC website
* Official website for Broadway Video
* Saturday Night Live: Early Years Arhivirano 2010-05-28 na Wayback Machine-u - slideshow by *Life (magazine)*
* *Saturday Night Live* na sajtu IMDb
* *SNL* Archives from snl.jt.org
* *SNL* Transcripts from snltranscripts.jt.org
* Saturday Night Live Cast and Musical guest database Arhivirano 2012-05-13 na Wayback Machine-u from snlmusic.parshaparts.com
*Za ostale upotrebe, v. Vječni Jevrej (razvrstavanje).*

*Le Juif errant*
***Le Juif errant*** (sh. *Vječni Jevrej*) je fantastični roman francuskog pisca Eugenea Suea originalno objavljen u nastavcima od 1844. do 1845. godine u časopisu *Le Constitutionnel*. Protagonisti su potomci Rennenponta, bogate hugenotske porodice izbjegle nakon ukidanja Nantskog edikta, koji 1832. nastoje preuzeti nasljedstvo. Radnja prikazuje kako ih u tome nastoji spriječiti Družba Isusova, ali im pomažu Ahasver i Herodijada, kojima bi preuzimanje nasljedstva pomoglo da konačno umru i riješe se svoje znamenite kletve. Roman je postigao veliki uspjeh, i značajno pridonio popularizaciji feljtonskog romana u 19. vijeku. Svojim negativnim prikazom jezuita kao beskrupuloznih međunarodnih spletkara je značajno pomogao i stvaranju antikatoličkog raspoloženja među tadašnjom francuskom inteligencijom.

Godine 1852. je Fromental Halevy komponirao istoimenu operu, a 1948. je po motivima romana u Italiji snimljen film *L'ebreo errante*.

Vanjske veze
------------

* *The Wandering Jew* in English at Project Gutenberg

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 177268021
* LCCN: no2005105088
* SUDOC: 083050574
* BNF: cb119917106 (podaci)
* NLA: 35483669

 |
**Portugalske regije** (portugalski: *Regiões de Portugal*) kojih ukupno ima 7 su administrativne jedinice na koje je Portugal administrativno podjeljen.

Karakteristike i historija
--------------------------

Ustav iz 1976. predvidio je stvaranje administrativnih regija (*regiões administrativas*), pa je vlada izradila planove za podjelu zemlje, ali je sve ostalo samo u planovima do početka 21. vijeka, a kad je to trebalo bili provedeno, odbijeno je na nacionalnom referendumu 1998.

Unatoč tome vlada je u skladu sa politikom Evropske Unije o potrebi da svaka članica ima NUTS regije (radi planiranja), pojedostavila proceduru. 
Tako je kontinentalnom dijelu zemlje stvoreno 5 NUTS regija, bez administrativnih funkcija.

Kako je dvjema otočkim regijama; Azorima i Madeiri Ustav iz 1976 dao status autonomnih regija, u znak priznanja njihove geografske, ekonomske, društvene i kulturne specifičnosti.

Zbog tog obje autonomne regije imaju izvršnu vlast (vladu i predsjednika), zakonodavnu (regionalnu skupštinu) i administraciju koja to provodi.

Autonomne regije imaju isti status i administrativnu funkciju kao i distrikti, dok ostalih 5 služe samo u statističke svrhe.

Lista NUTS regija
-----------------

| Ime | Stanovnika | Površina (km²) | Administrativni centar |
| --- | --- | --- | --- |
| Alentejo | 704,533 | 31,603 | Évora |
| Algarve | 467,343 | 4,996 | Faro |
| Centralni Portugal | 2,227,239 | 28,200 | Coimbra |
| Lisabon | 2,870,208 | 3,001 | Lisabon |
| Sjeverni Portugal | 3,586,586 | 21,284 | Porto |

Lista Autonomnih regija
-----------------------

| Ime | Stanovnika | Površina (km²) | Administrativni centar |
| --- | --- | --- | --- |
| Azori | 236,413 | 2,322 | Ponta Delgada |
| Madeira | 250,744 | 801 | Funchal |

Izvori
------

1. 1 2 3 4 5  „*Government and society*" (engleski). Encyclopaedia Britannica. Pristupljeno 17.02. 2024.
2. 1 2 3 4 5 6  „Portugal: Regions and Cities" (engleski). City Population. Pristupljeno 17.02.2024.

Vanjske veze
------------

***Portugalske regije*** na Wikimedijinoj ostavi

* *The Regions of Portugal*  ()
***Gospođica Potter*** (eng. *Miss Potter*) je biografski film o engleskoj spisateljici za djecu Beatrix Potter s Renee Zellweger i Ewanom McGregorom.

Radnja
------

Radnja govori o Beatrix Potter, engleskoj spisateljici za djecu i njenoj ljubavnoj vezi s Normanom Warnom. Beatrix je odlučila ne ulaziti u brak misleći da se nikad neće zaljubiti. To joj ne uspijeva. Zaljubljuje se u svog izdavača, Normana Warna, što se ne sviđa njenoj obitelji. On izdaje još 3 njene slikovnice. Za vrijeme njenog ljetovanja, on umire od posljedica kašlja (prava istina je da je umro od leukemije). Ona kupuje jedno imanje u Engleskoj gdje nastavlja stvarati do kraja života.

Kritike
-------

Mišljenja kritike su podjeljenja. Claudia Puig iz "USA Today" nazvala ga je *dragim filmom za praznično doba koji podsjeća na San za životom J.M.Barrieja, ali bez mračnog konteksta.* Kritičarka iz Empire opisala ga je kao *vrlo sladak i vrlo lijep, baš za curice koje idu na kino-matineju s mamom i bakom*.

Nagrade
-------

S obzirom da je plasiran u neugodno vrijeme (nakon dodjele Oscara), osvojio je tek nagradu u Heartlandu, ali je bio nominiran za Zlatni globus i Saturn.

Eksterni linkovi
----------------

* Službena stranica Arhivirano 2008-09-15 na Wayback Machine-u
* *Miss Potter* na sajtu IMDb

|  |  |
| --- | --- |
| Normativna kontrola Uredi na Wikidati | 
* NKC: unn2011644014

 |
„L'assassin habite au 21" preusmjerava ovdje. Za ostala značenja, v. L'assassin habite au 21 (razvrstavanje).

***L'assassin habite au 21*** (sh. *Ubica stanuje na broju 21*) je francuska crno-bijela kriminalistička filmska komedija snimljena 1942. u režiji Henri-Georges Cluzota, kome je predstavljala režijski debi. Temelji se na istoimenom romanu belgijskog pisca Stanislas-Andre Steemana. Radnja prikazuje kako u Parizu nepoznati počinitelj ubija ljude ostavljajući posjetnice s imenom "Monsieur Durand". Protagonist, koga glumi Pierre Fresnay, je policijski inspektor Wenceslas "Wens" Vorobeïtchik koji ga pokušava pronaći uz pomoć svoje djevojke, ambiciozne glumice Milla-Malou čiji lik tumači Suzy Delair.

*L'assassin* je nastao za vrijeme drugog svjetskog rata u produkciji Continental Films, studija koji su osnovale njemačke okupacijske vlasti kako bi francuskoj publici pružile nadomjestak za hollywoodske filmove. Cluzot je ranije za isti studio radio kao scenarist, uključujući film *Le Dernier des six*, iz koga je za *L'assasin* uzeo likove Wensa i Milla-Malou, a radnju je također iz Londona premjestio u Pariz. Autor originalnih romana i likova s tom odlukom nije bio zadovoljan, a i snimanje je proteklo u poteškoćama, pa se Delair poslije tvrdila da ju je Cluzot imao običaj šamarati na setu. Usprkos toga, nakon premijere je doživio veliki uspjeh te se smatra jednim od najboljih francuskih filmova napravljenih za vrijeme okupacije.

Vanjske veze
------------

* *L'assassin habite au 21* na AllMovie-u ()
* *L'assassin habite au 21* na sajtu IMDb
* *L'assassin habite au 21 (film)* na filmskoj bazi podataka TCM

| * p
* r
* u
Filmovi koje je režirao Henri-Georges Clouzot |
| --- |
| Cjelovečernji filmovi | 
* *L'Assassin habite au 21* (1942)
* *Le Corbeau* (1943)
* *Quai des Orfèvres* (1947)
* *Manon* (1948)
* *Le salaire de la peur* (1952)
* *Les Diaboliques* (1954)
* *Les Espions* (1957)
* *La Vérité* (1960)

 |
| Kratki filmovi | 
* *Retour à la vie* (1949, segment "Le Retour de Jean")

 |
| Dokumentarni filmovi | 
* *Le Mystère Picasso* (1956)

 |
| Nedovršeni filmovi | 
* *L'Enfer d'Henri-Georges Clouzot* (1964)

 |
Zagreb
Vijećnica Plemenite općine turopoljske, danas Muzej Turopolja
Most na rijeci Savi kod Slavonskog Broda.
**Posavina** je naziv za područje uz rijeku Savu koja se nalaze u četiri države: u Sloveniji, Hrvatskoj, Bosni i Hercegovini, i Srbiji.

Radi se o područjima u Sloveniji gdje rijeka Sava nastaje spajanjem Save Dolinke i Save Bohinjke, u Hrvatskoj i Bosni i Hercegovini, kojima je međusobna spojnica i državna granica, kao što je to, primivši rijeku Drinu, Bosni i Hercegovini i Srbiji dok se potom u Beogradu ne ulije u Dunav.

Važniji gradovi u slovenskom dijelu
-----------------------------------

* Kranj
* Ljubljana (glavni grad Slovenije)

Važniji gradovi u hrvatskom dijelu
----------------------------------

* Zagreb (glavni grad Hrvatske)
* Velika Gorica
* Sisak
* Kutina
* Novska
* Nova Gradiška
* Slavonski Brod
* Županja

Važniji gradovi u bosanskohercegovačkom dijelu
----------------------------------------------

* Derventa
* Bosanski Brod
* Bosanska Gradiška
* Gradačac
* Odžak
* Šamac
* Srebrenik
* Brčko
* Orašje
* Domaljevac

Važniji gradovi u srpskom dijelu
--------------------------------

* Srijemska Mitrovica
* Šabac
* Obrenovac
* Beograd (glavni grad Srbije)

Povezano
--------

* Bosanska Posavina
* Posavska županija
* Brodsko-posavska županija
***The Pit: A Story of Chicago*** (sh. *Jama: Priča o Chicagu*) je roman američkog književnika Franka Norrisa objavljen 1903. godine. Predstavlja drugi dio njegove planirane trilogije *Epic of the Wheat* posvećene prikazu tadašnjeg kapitalizma. Radnja je smještena u Chicago i prikazuje rad mešetara na čikaškoj burzi žitaricama koji s vremenom postaje opsjednut zamisli da pomoću burzovnih špekulacija zaokruži, tj. zavlada tržištem žitaricama; njegove aktivnosti dovedu do nevjerojatnog porasta cijene žita i gladi u svijetu, ali i ozbiljno ugroze njegov brak s mladom i lijepom ženom. Roman je doživio veliki uspjeh, a čemu je dosta pridonio i publicitet izazvan Norrisovom tragičnom smrću nedugo nakon objavljivanja; zbog snažne društvene angažiranosti Norris je proglašen "američkim Zolom". Kasnije generacije su, međutim, uglavnom zanemarile ovaj roman u korist mnogo poznatijih djela kao što su *McTeague* i *The Octopus: A Story of California*.

Popularnost romana se iskazala kroz niz kazališnih adaptacija. 1909. je adaptiran u *A Corner of Wheat*, kratki igrani film u kome je David W. Griffith prvi put iskoristio montažne tehnike karakteristične za kasnija politička ostvarenja rane sovjetske kinematografije.
***L'École des facteurs*** (sh. *Škola za poštare*) je francuska crno-bijela kratka filmska komedija snimljena 1947. godine u režiji Jacquesa Tatija. U njoj se on pojavljuje u naslovnoj ulozi, odnosno kao poštar u provincijskom francuskom gradiću koji u kinu gledajući filmski žurnal postane duboko impresioniran efikasnošću, modernim metodama i opremama američkih poštara. Radnja prikazuje kako, usprkos toga što je opremljen običnim biciklom, razvija razne domišljate metode kako bi što brže i efikasnije dostavio poštu. Mnoge od gegova u filmu je Tati kasnije "reciklirao" u dugometražnom i mnogo poznatijem filmu *Praznični dan*.

Vanjske veze
------------

* *L'école des facteurs* na sajtu IMDb
* *L'école des facteurs* na AlloCiné ()

| * p
* r
* u
Filmovi koje je režirao Jacques Tati |
| --- |
| Dugometražni | 
* *Jour de fête* (1949)
* *Les Vacances de monsieur Hulot* (1953)
* *Mon oncle* (1958)
* *Playtime* (1967)
* *Trafic* (1971)
* *Parade* (1974)

 |
| Kratkometražni | 
* *Gai Dimanche* (1935)
* *L'École des facteurs* (1947)
* *Forza Bastia* (1978)

 |
***Bitak i ništavilo: Esej iz fenomenološke ontologije*** (*L'Être et le Néant. Essai d'ontologie phénoménologique*, 1943.) je filozofsko djelo Jean-Paula Sartrea. Na hrvatskom je jeziku objavljeno u prijevodu Daniela Bučana (2006.-2007.).

O djelu
-------

Sartreovo prvo filozofsko djelo je "Bitak i ništo" (*L'Être et le Néant*, 1943). On tu razlikuje "Bitak po sebi"/*pour soi* i "Bitak za sebe"/*en-soi* ("Biće po sebi" i "Biće za sebe"). *Bitak po sebi* je masivna materija, ona je vječna i ona sve u sebe uvlači. *Bitak za sebe* je svijest. Egzistencija čovjeka se stalno suprostavlja bitku po sebi.

Sartre je smatrao da je čovjek slobodan i odgovoran, ali da je nemoćan u odnosu na svijet - sve je slučajno. Slučajnost je apsolutna, savršena, bezrazložnost.

Povezano
--------

* Jean-Paul Sartre
* Egzistencijalizam
* Filozofija

|  |  |
| --- | --- |
|  | *Ovaj članak o **filozofiji** je u začetku. Možete pomoći Wikipediji tako da ga proširite*. |


|  |  |
| --- | --- |
| Normativna kontrola Uredi na Wikidati | 
* GND: 4138406-4
* BNF: cb119448763 (podaci)

 |
**Džafer Deva** (alb. ; 21. 2. 1904. — 25. 5. 1978) je bio predsednik opštine Kosovska Mitrovica u okupiranoj Kraljevini Jugoslaviji tokom Drugog svetskog rata, jedan od fašističkih kolaboracionista na Kosovu i Metohiji, jedan od osnivača Druge prizrenske lige i 21. SS divizije Skenderbeg, poznate po učešću u holokaustu nad Jevrejima na teritoriji Kosova i Metohije, i ministar unutrašnjih poslova u vladi Albanije u periodu od oktobra 1943. do juna 1944.

Kada su sile osovine zauzele Kraljevinu Jugoslaviju u aprilu 1941. godine, Dževa je formirao opštinsku upravu u Kosovskoj Mitrovici u kojoj je zaposlio isključivo Albance i Turke.
Iako je Deva bio zastupnik albansko-nemačke saradnje, Nemci su bili veoma nezadovoljni činjenicom da je Deva oslobađao zarobljene komuniste i zauzvrat uzimao novac. Krajem Drugog svetskog rata Deva je evakuisan iz Albanije a ministar spoljnih poslova Trećeg Rajha mu je pomogao da se nastani u Austriji. Kasnije se preselio u Egipat i na kraju u SAD gde je umro 1978.

Izvori
------

1. ↑   Internet sajt o Kosovskoj Mitrovici

|  |  |
| --- | --- |
|  | *Ovaj članak o **osobi** je u začetku. Možete pomoći Wikipediji tako da ga proširite*. |
**Seks komedija** ili, rjeđe, **erotska komedija**, u najširem smislu označava svako scensko djelo (teatarski komad, igrani film, TV drama ili serija) koje pripada žanru komedije, ali u kome seks predstavlja glavnu temu ili element radnje, odnosno sadržava implicitne ili eksplicitne elemente erotike.

U svom užem smislu se pod time podrazumijeva filmski žanr, odnosno kombinacija filmske komedije i erotskog filma, a koja je uživao izuzetnu popularnost u komercijalnim svjetskim kinematografijama 1960-ih i 1970-ih, često kao odraz razbijanja dotadašnjih cenzorskih tabua i seksualne revolucije. U nekim kinemtaografijama su takvi filmovi imali specifičan stil, odnosno postali zasebni žanrovi, kao što je primjer Japan sa *pink filmovima*, te Italija sa žanrom *sexy comedia all'italiana*. Od 1980-ih se u Hollywoodu kao specifičan podžanr pojavljuje tzv. *tinejdžerska seks komedija* namijenjena mlađoj publici, a koja za temu ima različite aspekte seksualnog sazrijevanja adolescenata, pri čemu su neki od najuspješnijih naslova bili *Porky's* i serija *Američka pita*.

U svom najužem smislu se izraz "seks komedija" koristi za specifičan podžanr romantične komedije u kome je seksualni aspekt odnosa protagonista temelj zapleta; takvi filmovi ne moraju sadržavati eksplicitno erotske elemente, odnosno seks je u njima češće predmet diskusije, verbalnog humora te više ili manje implicitnih aluzija. Najpoznatiji primjeri tog žanra se najćešće vezuju uz Hollywood 1950-ih i na početku 1960-ih, odnosno komedije u kojimaq je glavnu protagonisticu tumačila "vječna djevica" Doris Day.

Vanjske veze
------------

* McDonald, Tamar Jeffers. 2007. *Romantic Comedy: Boy Meets Girl Meets Genre.* Wallflower Press
* McDonald, Tamar Jeffers, ed. 2010. *Virgin Territory: Representing Sexual Inexperience in Film.* Wayne State University Press.
* Sheridan, Simon. 2011. *Keeping the British End Up: Four Decades of Saucy Cinema.* Titan Books. 4th edition.
***Momotarō: Umi no Shinpei*** (桃太郎 海の神兵, ****Momotarō: Umi no Shinpei****? dosl *Momotarou: Božanski ratnici mora* ili *Momotaro, sveti mornari*) je japanski crno-bijeli animirani film snimljen 1945. godine u režiji Mitsuya Seoa, poznat kao prvo cjelovečernje animirano ostvarenje u historiji japanske kinematografije.

Nastao je kao nastavak *Momotaro no Umiwashi*, srednjemetražnog filma koga je Seo dvije godine ranije bio snimio u jeku drugog svjetskog rata po narudžbi Ministarstva mornarice u propagandne svrhe. Protagonist je Momotaro, lik iz japanskog folklora koji zajedno sa nekoliko antropomorfiranih životinja služi u japanskoj vojsci te zajedno sa svojim drugovima kao padobranac skače na otok Celebes i odatle tjera britanski garnizon. Usprkos toga što je snimljen u propagandne svrhe, film se ističe suptilnim i implicitnim pacifističkim tonom, odnosno prikazuje kako protagonisti nastoje spor s Britancima riješiti na miran način. Film je imao izuzetan uticaj na animatora Osamu Tezuku, koji je njime, po vlastitim riječima, bio "dirnut do plača".

Dugo se vjerovalo kako su nakon završetka rata film uništile američke okupacijske vlasti, ali je 1983. godine pronađen negativ.

Izvori
------

1. ↑
2. ↑  „Momotaro, Sacred Sailors". Shochiku. Arhivirano iz originala na datum 2012-02-24. Pristupljeno 3. X 2009.

Vanjske veze
------------

* *Momotaro's Divine Sea Warriors* na sajtu IMDb
* Full movie at YouTube
*Za ostala značenja, vidi The Robe (razvrstavanje).*

***The Robe*** (sh. *Odora*) je historijski roman američkog književnika Lloyda C. Douglasa objavljen 1942. godine. Radnja je smještena u Palestinu i Rim u 1. vijeku, odnosno prikazuje sudbinu Isusove odjeće nakon njegovog razapinjanja. Protagonist je Marcellus, rimski oficir koji je sudjelovao u razapinjanju i, zajedno sa svojim grčkim robom Demetrijem dobio zadatak da preuzme Isusovu odjeću, a zbog čega na kraju postaje Isusov sljedbenik i umire mučeničkom smrću u areni.

Douglas, koji je prije bavljenja književnošću bio protestantski svećenik, a popularnost stekao djelima kojima promiče kršćanski svjetonazor, roman je napisao na osnovu zamisli koju mu je u pismu bila poslala čitateljica Hazel McCann, pitajući ga što se dogodilo sa Isusovom odjećom. Roman je postigao izuzetan uspjeh, postavši veliki bestseler. Douglas je nešto kasnije napisao roman *The Big Fisherman* u kome je prikazao život Svetog Petra.

*The Robe* je 1953. poslužio kao predložak za istoimeni film, poznat kao prvo ostvarenje u Cinemascope tehnici, a u kome je glavnu ulogu tumačio Richard Burton.

Vanjske veze
------------

Online izdanja:

* *The Robe* available freely at the *Project Gutenberg of Australia* website.
**Treća prizrenska liga** je vojno-političko udruženje koje je 1946. godine u Sjedinjenim Američkim Državama osnovala grupa građana albanske nacionalnosti.  Kao i prethodne dve prizrenske lige, i ova je imala cilj stvaranje Velike Albanije.

Druga prizrenska liga se kombinovanom propagandno-diverzantskom borbom borila za stvaranje Velike Albanije. U ovu borbu se uključila i Albanija posle konfrontacije SFRJ sa Kominternom i SSSR-om 1948. godine, koja je pod okriljem marksizma-lenjinizma zastupala interese velikoalbanskog nacionalizma i hegemonizma. Ovakvo ideološko pokriće borbe za Veliku Albaniju je posebno bilo prisutno posle sukoba Albanije i SSSR i oslanjanja Albanije na Kinu u vođenju spoljne politike 1961. godine. Iz Albanije su na teritoriju SFRJ ubacivane diverzantsko-terorističke grupe koje su ubijale graničare JNA, državne službenike i sprovodile teror nad srpskim stanovništvom Kosova i Metohije.  Oružje koje je iz Albanije ubacivano na teritoriju Kosova i Metohije je predstavljalo opasnost od oružanih pobuna Albanaca. Zbog toga je došlo do akcije nasilnog prikupljanja oružja u periodu od kraja 1954. do sredine 1957. godine. Ova akcija koja je grubo sprovođena i prelazila u teror nad albanskim stanovništvom koje je bilo sve brojnije između ostalog i zbog velikog priliva Albanaca koji su iz Albanije dolazili na Kosovo i Metohiju kao politički emigranti.

Vidi još
--------

* Prizrenska liga
* Druga prizrenska liga
* Balisti
***The Savage Innocents*** (sh. *Divlji nevini*), u bivšoj Jugoslaviji poznat pod nazivom ***Bijele sjene*** (ital. *Ombre bianche*) je britansko-francusko-italijanski igrani film snimljen 1960. godine u režiji Nicholasa Raya. Po žanru je mješavina drame i pustolovnog filma, a temelji se na romanu *Top of the World* švicarskog pisca Hansa Rüescha. Protagonist, čiji lik tumači Anthony Quinn, je Inuk, Inuit (Eskim) koji živi na Arktiku i koji se uporno drži tradicionalnog načina života, čak i kada njegovo nepoznavanje moderne zapadne civilizacije dovede do tragičnog nesporazuma. Radnja prikazuje kako ubija kršćanskog misionara duboko uvrijeđen time što je odbio ponudu da, u skladu sa inuitskim običajima, spava sa njegovom ženom (čiji lik tumači Yoko Tani), te ga zbog toga progone dva kanadska policajca sa kojima će na kraju biti prisiljen surađivati kada ih zajedno zadesi snježna oluja. *The Savage Innocents* je dijelom bio sniman na autentičnim lokacijama na kanadskom Arktiku. Premijerno je prikazan na Kanskom festivalu gdje je izazvao veliko zanimanje. Najveći dojam je, međutim, izazvao Quinn zbog svoje uloge. Nekoliko godina kasnije je američki folk pjevač Bob Dylan napisao pjesmu *Quinn the Eskimo (Mighty Quinn)* inspiriranu Quinnovim likom u filmu.

Izvori
------

Vanjske veze
------------

* *The Savage Innocents* na sajtu IMDb
* *The Savage Innocents* na AllMovie-u ()

| * p
* r
* u
Filmovi koje je režirao Nicholas Ray |
| --- |
| 1940-e | 
* *They Live by Night* (1949)
* *Knock on Any Door* (1949)
* *A Woman's Secret* (1949)

 |
| 1950-e | 
* *In a Lonely Place* (1950)
* *Born to Be Bad* (1950)
* *Flying Leathernecks* (1951)
* *On Dangerous Ground* (1952)
* *The Lusty Men* (1952)
* *Johnny Guitar* (1954)
* *Run for Cover* (1955)
* *Rebel Without a Cause* (1955)
* *Hot Blood* (1956)
* *Bigger Than Life* (1956)
* *The True Story of Jesse James* (1957)
* *Bitter Victory* (1957)
* *Wind Across the Everglades* (1958)
* *Party Girl* (1958)

 |
| 1960-e | 
* *The Savage Innocents* (1960)
* *King of Kings* (1961)
* *55 Days at Peking* (1963)

 |
| 1970-e | 
* *We Can't Go Home Again* (1976)

 |
| 1980-e | 
* *Lightning Over Water* (1980)

 |
***Silk Stockings*** (sh. *Svilene čarape*) je mjuzikl za koji je muziku i stihove napisao američki kompozitor Cole Porter, a dijaloge George S. Kaufman, Laeuneen MacGrath i Abe Burrows, te koji je premijerno prikazan na Broadwayu 1955. godine, poznat, između ostalog kao posljednje Porterovo djelo napisano za teatar.

Predstavlja adaptaciju klasične hollywoodske komedije *Ninotchka* iz 1939. godine. Protagonistica je Nina Jaščenko, sovjetska službenica poslana u Pariz kako bi "dovela u red" trojicu izaslanika koji su zapostavili svoje dužnosti opijeni čarima kapitalizma; radnja prikazuje kako i sama podliježe čarima Zapada, pogotovo kada se zaljubi u teatarskog agenta Stevena Canfielda. *Silk Stockings* je predstavljao jednu od dotada najskupljih brodvejskih produkcija, a za glavnu ulogu je angažirana njemačka glumica i pjevačica Hildegard Knef. Usprkos svega, producentima je donio profit, ali manje zbog ulaznica, a više zbog niza dopadljivih muzičkih brojeva koji su postali veliki hitovi.

Godine 1957. je snimljena istoimena filmska verzija.

Izvori
------

Vanjske veze
------------

* *Silk Stockings* na Internet Broadway Database

Šablon:Cole Porter
Šablon:Abe Burrows
***The Secret Storm*** (sh. *Tajna oluja*) bila je američka televizijska sapunska opera koja se emitirala na programu mreže CBS od 1954. do 1974. godine. Radnja je bila smještena u Woodbridge, fiktivni gradić na Sjeveroistoku SAD i prikazivala život klana Ames na čelu sa Peterom Amesom i njegove tri kćeri. Tokom njenog dvodecenijskog emitiranja su u različitim ulogama nastupili brojni kasnije poznati glumci, uključujući Dianu Muldaur, koja je na setu upoznala svog prvog muža. Najpoznatiji je, pak, nastup mlade glumice Christine Crawford u sezoni 1968/69. godine koju je u ulozi 24-godišnje Joan Borman Kane, nakon što je zbog bolesti morala privremeno napustiti set, bez njenog znanja zamijenila njena 64-godišnja majka Joan Crawford. Ti su događaji, između ostalog, rekonsturiran u biografskom filmu *Mommie Dearest* iz 1981. godine.

Glavni likovi
-------------

* Amy Kinciad rođ. Ames ... Jada Rowland (uz manje prekide tokom cijelog trajanja serije)
* Ellen Ames rođ. Tyrell ... Ellen Cobb Hill
* Peter Ames ... Peter Hobbs
* Valerie Northcotte ... Lori Ames (1961 - 1974)
* Belle Clemens ... Marla Adams (1968 - 1974)
* Susan Ames Dunbar
* Pauline Rysdale rođ. Tyrell ... Haila Stoddard

Vanjske veze
------------

***The Secret Storm*** na Wikimedijinoj ostavi

* *The Secret Storm* na sajtu IMDb
**Rokstedi** (eng. *rocksteady* ili *rock steady*) je muzički žanr koji je nastao na Jamajci oko 1966. On je naslednik ska muzike i prethodnik reggae muzike, rokstedi su izvodile jamajčanske vokalno harmonijske grupe kao što su The Gaylads, The Maytals i The Paragons. Naziv rokstedi potiče od plesnog stila koji je pomenut u pesmi Altona Elisa „*Rock Steady*". Plesovi izvođeni uz rokstedi su bili manje energični od ranijih ska plesova. Prvi internacionalni rokstedi hit je bio „*Hold Me Tight*" (1968) koji je izvođen od strane američkog solo pevača Johnnyja Nasha (1940-2020) i dostigao je broj jedan u Kanadi.

Osobine
-------

Ritam Ska/Rokstedija O ovom zvuku Play?/i
Jamajkanski muzičari i producenti koji su razvili pojam rokstedija od 1966. do 1968. razvili su jazz i R&B, svirali kroz ska i bili pod utjecajem drugih žanrova, ponajviše rhythm and bluesa, menta, kalipsa, američke soul muzike, te karipskih i afričkih muzika.

Tempo je postao sporiji sa razvojem rocksteadija nego što je bio u ska. Gitaristi i klaviristi počeli su eksperimentirati s povremenim naglascima oko osnovnog neobičnog uzorka. Usporavanje koje se dogodilo sa roksteadijem omogućilo je basistima da istraže masnije, tamnije, labavije, te sporije tonove od ska basa. Sporiji tempo i manja veličina bendova zauzvrat su doveli do mnogo većeg fokusa na bas liniju općenito, što je sa vremenom postalo jedna od prepoznatljivih karakteristika jamajčanske muzike. U rokstediju, glavna gitara često udvostručuje bas liniju.

Upečatljivi primjeri rokstedija
-------------------------------

### Pjesme

* Prince Buster, *Judge Dread*
* The Paragons, *The Tide Is High*
* Desmond Dekker, *007 Shanty Town*

### Albumi

* Alton Ellis - *Be True to Yourself: Anthology 1965-1973*
* The Gaylads - *Over the Rainbow's End*
* The Melodians - *Rivers of Babylon*

Spoljašne veze
--------------

* The History of Jamaican Music 1959-1973

Bilješke
--------

1. ↑  Alton Nehemiah Ellis (1938-2008), jamajčanski pjevač i tekstopisac.
2. ↑  John Lester Nash Jr. (1940-2020), američki pjevač.

Izvori
------

1. ↑  Johnston, Richard (2004). *How to Play Rhythm Guitar*, str. 72. ISBN 0-87930-811-7.

Bibliografija
-------------

* Bradley, Lloyd (2000). *This Is Reggae Music. The Story of Jamaica's Music*. Penguin Books Ltd, UK. ISBN 978-0-802-13828-6.
* Chang, Jeff (2005). *Can't Stop, Won't Stop: A History of the Hip-Hop Generation*. St. Martin's Press, 2005. ISBN 978-0-312-30143-9.
**Sint-Lievens-Houtem** je općina od 10,474 stanovnika u sredini Belgije u flandrijskoj Provinciji Istočna Flandrija.

Geografske karakteristike
-------------------------

Sint-Lievens-Houtem se nalazi između Genta i Aalsta od kojih je udaljen nekih dvadesetak km.

Historija
---------

Teritorij koji danas obuhvaća općinu Sint-Lievens-Houtem za srednjeg vijeka bio je podijeljen na dva feuda. Jedan dio pripadao je benediktinskoj opatiji Svetog Amanda iz Genta, a drugi dio grofovima od Aalsta.

Nukleus današnje općine selo Vlierzele, je još od srednjeg vijeka bilo važno hodočasničko mjesto sa velikim godišnjim sajmom. To hodočašće 
održavalo se 29. juna u spomen na prijenos relikvija svetog Lievena iz sela u opatiju u Gentu. 
Za vladavine cara Karla V Španjolskom Nizozemskom hodočašće je ukinuto.

Tradicija je obnovljena u 17. vijeku, s tim da se datum pomakao u zimu na dan svečeve smrti 12. novembar. Hodočašće se vremenom pretvorilo u godišnji sajam-Houtem Jaarmarkt, koji je izrastao u najveći stočni sajam u Istočnoj Flandriji. Houtem Jaarmarkt je 2010. uvršten na 2010. na UNESCO-v 
Popis nematerijalne svjetske baštine u Evropi.

Nakon reforme državne uprave 1977. Općina je povećena spajanjem sa dotadašnjim općinama; *Bavegem*, *Letterhoutem*, *Zonnegem* i manjim dijelom općine *Oombergen* (zaselci; Espenhoek, Cotthem i Hoogveld).

Izvori
------

1. 1 2 3 4 5 6  „*Belgium: Oost Vlaanderen*" (engleski). City population. Pristupljeno 22.05.2022.
2. 1 2 3 4  „*Algemeen*" (nizozemski). Sint-Lievens-Houtem. Pristupljeno 22.05.2022.
3. ↑   „*Inleiding*" (nizozemski). Sint-Lievens-Houtem. Pristupljeno 22.05.2022.
4. ↑  „*Algemeen*" (nizozemski). Sint-Lievens-Houtem. Pristupljeno 22.05.2022.

Vanjske veze
------------

***Sint-Lievens-Houtem*** na Wikimedijinoj ostavi

* *Sint-Lievens-Houtem* (službene stranice) ()
***Musashi*** (宮本武蔵, **Miyamoto Musashi**?) je roman japanskog književnika Eijija Yoshikawe, originalno objavljen godine 1935. u nastavcima u novinama *Asahi Shimbun*. Naslovni protagonist je znameniti japanski samuraj, mačevalac i književnik Miyamoto Musashi, a radnja prati njegov život od bitke kod Sekigahare do znamenitog dvoboja sa suparničkim samurajem Sasakijem Kojirom. Musashi je usprkos epske dužine postao najpopularnija od svih Yoshikawinih knjiga, a 1950-ih je poslužio kao predložak za tzv. Samurajsku trilogiju igranih filmova gdje je naslovni lik tumačio Toshiro Mifune. Po istom romanu je napravljena i manga pod naslovom *Vagabond*.

| * p
* r
* u
Samurajska trilogija |
| --- |
| Filmovi | 
* *Samurai I: Musashi Miyamoto* (1954)
* *Samurai II: Duel at Ichijoji Temple* (1955)
* *Samurai III: Duel at Ganryu Island* (1956)

 |
| Ključne ličnosti | 
* Eiji Yoshikawa
* Sasaki Kojirō
* Hiroshi Inagaki
* Miyamoto Musashi
* Kōji Tsuruta
* Toshiro Mifune

 |
| Srodni članci | 
* Bushido
* Jidaigeki
* *Musashi* (roman)
* *Knjiga pet prstena*

 |
**Ravelo** je općina od 21,398 stanovnika u sredini Bolivije u Departmanu Potosí i Provinciji Chayanta.

Karakteristike
--------------

Općina Ravelo se prostire po planinama Anda, istočno od Altiplana, nedaleko od izvora Rijeke Cachimayu. 
Od administrativnog centra Deparmana Sucra grada Sucra, udaljena je 53 km sjeverozapadno.

Prosječna godišnja temperatura je oko 16 °C, varira od 14 °C (jun/jul) do 17 °C (oktobar/novembar).

Historija
---------

Još od pretkolumbovskih vremena pa sve do kraja 18. vijeka mjesto se zvalo *Moro Moro*. 
Ime mu je službeno promijenjeno u Ravelo dekretom u novembru 1913. u čast pukovnika *Felipe Ravela*, koji je poginuo za Pacifičkog rata u 
neuspješnoj obrani Tacne 1880.

Izvori
------

1. 1 2 3 4  „*Ravelo Municipality in Bolivia*" (engleski). City Population. Pristupljeno 12.10.2023.
2. 1 2  „*Historia de Ravelo*" (španjolski). Gobierno Autónomo Municipal de Ravelo. Arhivirano iz originala na datum 2017-10-10. Pristupljeno 12.10.2023.

Vanjske veze
------------

* *Gobierno Autonomo Municipal de Ravelo* (stranice općine na Facebooku) ()
***Lelejska gora*** je roman crnogorskog književnika Mihaila Lalića objavljen 1957. Prerađeno izdanje izašlo je 1962. Roman pripoveda sudbinu partizana Lada Tajovića koji se tokom leta 1942. vraća u svoj zavičajni kraj, tražeći prijatelja Nika Doselića. Pošto je saznao da mu se prijatelj predao i suočen sa samoćom, on doživljava krizu svojih ubeđenja. „Lelejska gora" je po izlasku pozitivno dočekana od strane književne kritike, osvojivši Njegoševu i Nolitovu nagradu. Književni kritičar Dragan Jeremić je roman u prikazu za časopis NIN opisao kao: *veliku poemu o mnogim vidovima postojanja i ispoljavanja prirode po sebi i u odnosu na čoveka*. 

Topografski i po pojedinim likovima, roman se uklapa u jedninstven ciklus romana ovog srpskog književnika koji tematizuju narodnooslobodilačku borbu partizana na prostorima Crne Gore. Radnja se nastavlja na događaje ispripovedane u romanu „Zlo proljeće" i priča o daljoj sudbini Lada Tajovića. „Lelejska gora" takođe objašnjava događaje koji su prethodili patnjama i lutanjima Nika Doselića iz Raskida i pripoveda kako je došlo do toga da se on pokoleba i donese bezumnu odluku o predaji neprijatelju.

Na osnovu romana snimljen je istoimeni film 1968. u režiji Zdravka Velimirovića. „Lelejska gora" je dugo bila obavezna lektira u srednjim školama.

Literatura
----------

* Jeremić, Dragan (1990). *„Čovek je sebi vuk"; predgovor u: M. Lalić; „Lelejska gora"*. Beograd: Rad.

Spoljašnje veze
---------------
***Limonádový Joe aneb Koňská opera (***sh. *Limunadni Joe ili konjska opera*), poznatiji i kao ***Lemonade Joe***, je čehoslovačka crno-bijela vestern filmska komedija, snimljena 1964. u režiji Oldricha Lipskog, poznata kao jedan od najneobičnijih, ali i najpopularnijih i najuticajnijih ostvarenja evropske kinematografije svog vremena.

Predstavlja adaptaciju istoimenog romana i teatarskog komada Jiříja Brdečke. Protagonist, čiji lik tumači Karel Fiala, je kauboj i revolveraš "čistog" životnog stila, koji pije jedino limunadu te dolazi u "problematični" grad u Arizoni gdje svi drugi kauboji piju jedino viski. Radnja prikazuje kako nastoji "očistiti" grad, odnosno natjerati kauboje da počnu kao i on piti limunadu, koju, inače, proizvodi njegov otac.

*Lemonade Joe* je u velikoj mjeri predstavljao parodiju klasičnih hollywoodskih vestern filmova, ali se kroz njega također mogla pročitati i satirična kritika kapitalizma, s obzirom da je limunada koju Joe nastoji prodati prozvana Kolalok (što zvuči slično kao Coca Cola). Sa druge strane, režiser Lipsky je u filmu iskazao izuzetan talent za nadrealni, anarhoidni humor, a što se posebno ističe kroz snimanje scena u stilu nijemog filma ili sa ubrzanim kretanjem. U Čehoslovačkoj i u drugim zemljama tadašnjeg Istočnog bloka je Lemonade Joe postigao izuzetan uspjeh, a u današnjoj Češkoj dan-danas uživa kult status. Postigao je određenu gledanost i na Zapadu, gdje je dio kritičara proglasio predvodnikom novog žanra poznatog kao ostern ili "crveni vestern". Dio današnjih kritičara ga, međutim, smatra svojevrsnim uzorom ili inspiracijom za tzv. acid westerne koji će se pojaviti u SAD u drugoj polovici decenije.

Uloge
-----

* Karel Fiala ... Lemonade Joe, prodvača za Kolalok & Son
* Rudolf Deyl, Jr. ... Doug Badman, vlasnik Trigger Whisky Saloona
* Miloš Kopecký ... Horace Badman, alias "Hogofogo"
* Květa Fialová ... Tornado Lou alias Arizona Warbler
* Olga Schoberová ... Winnifred Goodman
* Bohuš Záhorský ... Ezra Goodman, Winnifredin otac
* Josef Hlinomaz ... Revolveraš Grimpo
* Karel Effa ... Pancho Kid, revolveraš
* Waldemar Matuška ... Banjo Kid, revolveraš
* Eman Fiala ... Pijanist
* Vladimír Menšík ... Barmen #1
* Jiří Lír ... Barmen #2
* Jiří Steimar ... Mr. Kolalok, Joeov otac

Vanjske veze
------------

* *Lemonade Joe* na Kinoboxu.cz ()
* *Lemonade Joe* na Česko-Slovenské filmové databázi
* *Lemonade Joe* na sajtu IMDb
* MeteleskuBlesku – Limonádový Joe Hlášky z filmu v MP3, obrázky
* Český muzikál – Limonádový Joe aneb Koňská opera Arhivirano 2007-04-09 na Wayback Machine-u

| * p
* r
* u
Filmovi koje je režirao Oldřich Lipský |
| --- |
| 
* The Hen and the Sexton
* Haškovy povídky ze starého mocnářství
* Cirkus bude!
* Jaroslav Hasek's Exemplary Cinematograph
* Hvězda jede na jih
* Man in Outer Space
* Lemonade Joe
* Happy End
* I Killed Einstein, Gentlemen
* Four Murders Are Enough, Darling
* Straw Hat
* Circus in the Circus
* Jáchyme, hoď ho do stroje!
* Marecek, Pass Me the Pen!
* Adela nije večerala
* The Mysterious Castle in the Carpathians
* Srdečný pozdrav ze zeměkoule

 |
Ovo je članak o američkom filmu iz 1998..  Za jugoslavenski film iz 1956. vidi Opsada (film).  Za francuski film iz 1972. vidi Opsadno stanje (1972 film).  

***The Siege***, američki politički triler iz 1998. godine u režiji Edwarda Zwicka s Denezelom Washingtonom i Bruceom Willisom u glavnim ulogama.

Film prikazuje fiktivni događaj terorističkog napada na New York City, čime odražava aktualni strah od islamskog terorizma, zbog čega je film kritiziran od strane muslimanske zajednice u SAD-u.

U Hrvatskoj je prikazan pod naslovom ***Opsadno stanje***, a u Srbiji pod naslovom ***Opsada***.

Sadržaj
-------

Agent FBI-ja i šef newyorškog antiterorističkog odreda *Anthony 'Hub' Hubbard* (Denzel Washington) i njegov partner libanonskog podrijetla *Frank Haddad* (Tony Shalhoub) javljaju se na dojavu o bombi podmetnutoj u autobus pun ljudi. Međutim, ispostavi se da je riječ o lažnoj napravi koja je pri rasprsnuću oslobodila boju. No, to je bilo i više nego dovoljno da agent Hubbard započne istragu o incidentu, koja ga dovede do nimalo kooperativne agentice CIA-e *Elise Kraft* (Annette Bening), špijunke s važnim vezama na Srednjem Istoku.

Kada prava bomba eksplodira u autobusu usmrtivši gomilu nevinih putnika, grad počne potresati niz eksplozija podmetnutih na ključnim mjestima u gradu. U tom trenutku, Hubbard i Elise prisiljeni su udružiti snage kako bi otkrili počinitelje strahovitih zločina. U međuvremenu, bombardiranje grada se intenzivira i dosegne gotovo apokaliptične razmjere, što prisili vladu na proglašavanje izvanrednog stanja u četvrti Brooklyn, gdje živi najviše Amerikanaca arapskog podrijetla. Za provođenje opsade zadužen je general bojnik *William Devereaux* (Bruce Willis), čovjek koji je isplanirao šeikovu otmicu, što dodatno pridonosi napetosti. Pod njegovim zapovjedništvom počinje se provoditi brutalna represija nad arapskom zajednicom, a na Hubbardu i Elise je da ga pokušaju zaustaviti.

Uloge
-----

* Denzel Washington - Anthony 'Hub' Hubbard
* Annette Bening - Elise Kraft
* Bruce Willis - gen. William Devereaux
* Tony Shalhoub - Frank Haddad

Vanjske poveznice
-----------------

* The Siege na IMDb-u ()

| * p
* r
* u
Filmovi koje je režirao Edward Zwick |
| --- |
| 1980-e | *About Last Night...* (1986) **·**  *Glory* (1989) |
| 1990-e | *Leaving Normal* (1992) **·**  *Legends of the Fall* (1994) **·**  *Courage Under Fire* (1996) **·**  *The Siege* (1998) |
| 2000-e | *The Last Samurai* (2003) **·**  *Blood Diamond* (2006) **·**  *Defiance* (2008) |
| 2010-e | *Love and Other Drugs* (2010) |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* LCCN: no2015103155

 |
Ovo je članak o općini u državi Minas Gerais.  Za planinu u državi Espírito Santo, vidi Državni park Pedra Azul.  
 
**Pedra Azul** (portugalski za "plava stijena") je brazilska općina u državi Minas Gerais, smještena na sjeveroistoku države, u oblasti doline Jequitinhonha. Godine 2007. je imala 24.851 stanovnika na površini od 1,619 km².

Grad pripada mezoregiji Jequitinhonha i mikroregiji Pedra Azul. Sjedište općine je na nadmorskoj visini od 617 metara. Općinom je postala 1911. Opčćina je smještena 16 km. istočno od značajne auto-ceste BR-116 koja spaja Rio de Janeiro sa Salvadorom. Granica sa državom Bahia je 49 km. sjeveroistočno.

Pedra Azul je također statistička mikroregija koja uključuje sljedeće općine: Cachoeira de Pajeú, Comercinho, Itaobim, Medina i Pedra Azul.

Glavna ekonomska aktivnost su stočarstvo i poljoprivreda. BDP je bio oko R$111,200,000 (2005). Godine 2006. su tamo poslovale dvije banke. U ruralnim oblastima ima oko 570 farmi gdje je zaposleno oko 1700 ljudi. Postoji oko 58 traktora, odnosno 1 na svakih 10 farmi. Glavne poljoprivredne kulture su banana, kava, marakuja, grah, manioka i kukuruz. Zdravstvene usluge pruža 10 klinika i 1 bolnica sa 66 kreveta. Rejting općinskog HDI je bio 0,660. To je Pedru Azul učinilo 709. od 853 općina države, pri čemu je Poços de Caldas bila prva sa 0,841 i Setubinha posljednja sa 0,568. (V. Frigoletto za potpuni popis).

Izvori
------

***Pedra Azul*** na Wikimedijinoj ostavi

* Statistics from IBGE
***Lenjin 1918. godine*** (rus. *Ленин в 1918 году*) je sovjetski crno-bijeli historijski film snimljen 1939. u režiji Mihaila Roma. Predstavlja nastavak filma *Lenjin u Oktobru*. U njemu Boris Ščukin ponavlja ulogu ruskog boljševičkog vođe Vladimira Lenjina, a radnja prikazuje kako se on na čelu mlade sovjetske države mora suočiti sa nizom teških izazova tokom prvog godina njenog postojanja, uključujući rat sa kontrarevolucionarima, ustanak lijevih esera i atentat od strane Fani Kaplan (čiji je lik tumačila Natalija Efron). Važan segment radnje je posvećen i zbivanjima u Caricinu (današnji Volgograd), odnosno uspješnoj obrani tog grada od kontrarevolucionara koja je slavnim učinila Josifa Staljina (čiji lik tumači Mihail Gelovani). *Lenjin* je bio predviđen za program prvog, ali zbog drugog svjetskog rata neodržanog kanskog festivala 1939. godine. Slično kao i prethodni film, nakon procesa destaljinizacije je značajno isječen i premontiran, odnosno uklonjene su sve reference na Staljina.

Vanjske veze
------------

* *Lenjin v 1918 godu* na sajtu IMDb

| * p
* r
* u
Filmovi Mihaila Roma |
| --- |
| 
* Pjiška
* Trinadcat
* Lenjin v Oktjabre
* Lenjin v 1918 godu
* Mečta
* Čelovjek № 217
* Ruski vopros
* Vladimir Iljič Lenin
* Sekretnaja misija
* Admiral Ušakov
* Korablji šturmujot bastioni
* Ubijstvo na ulice Dante
* Devjat dnej odnogo goda
* Objiknoveni fašizm
* I vsjo-taki ja verju…

 |